|  |  |  |
| --- | --- | --- |
| grbNiša | РЕПУБЛИКА СРБИЈАГРАД НИШГРАДСКА УПРАВА СЕКРЕТАРИЈАТ ЗА ДЕЧИЈУ ИСОЦИЈАЛНУ ЗАШТИТУБрој: \_\_\_\_\_\_\_\_ /201803.12.2018. године |  |

 **СКУПШТИНА ГРАДА НИША**

**Предмет:** Одговор на одборничко питање број 02-1195 од 19.11.2018. године

Скупштина Града Ниша доставила је Градској управи Града Ниша- Секретаријату за дечију и социјалну заштиту, одборничко питање одборника Владимира Домазета доставом документације број 1271/2018-02 од 22.11.2018. године.

**Одборничко питање гласи:**

 „ 1. Који је правни статус Дечијег одмаралишта „Дивљана“?

 2. Ко је корисник објекта у Дивљани?

 3. У каквом су стању објекти у Дечијем одмаралишту „Дивљана“?

 4. Који су планови града Ниша, као оснивача Дечијег одмаралишта „Дивљана“ за 2019. годину?“

**Одговор на одборничко питање:**

1. Скупштина Града Ниша основала је Установу Дечије одмаралиште „Дивљана“ на основу **ОДЛУКЕ О ОСНИВАЊУ УСТАНОВЕ ДЕЧИЈЕ ОДМАРАЛИШТЕ "ДИВЉАНА",** ("Сл. лист града Ниша", бр. 84/09, 94/10, 20/11 и 26/14). Установа дечије одмаралиште „Дивљана“ Ниш, чији је оснивач Град Ниш, од тренутка одвајања од Дечијег културног центра, није индиректни буџетски корисник.

2. Министарствo за рад,запошљавање,борачка и социјална питања актом бр.46-00-00024/2016-01 од 22.08.2016.године, одредило је објекат Дечије одмаралиште „Дивљана“ у власништву Града Ниша за привремени смештај и обезбеђивање основних животних услова лица миграната и тражиоца азила у РС. На основу Уговора број 9-9/500 од 29.09.2016. године, Анекса 1 број 3255/2017-01 од 29.09.2017. године, Анекса 2 број 3255-1/2017-01од 27.12.2017. године, Aнекса 3 број 1097/2018-01 од 30.03.2018. године, Анекса 4 број 1562/2019-01 од 08.05.2018. године и Анекса 5 број 2653/2018-01 од 09.07.2018. године, закљученог између Града Ниша и Комесаријата за избеглице и миграције Републике Србије, Установа дечије одмаралиште „Дивљана“, у

објектима у власништву Града, пружало је услуге смештаја и обезбеђења основних животних потреба миграната. Од 29.09.2018. године, Установа не пружа предметне услуге пошто Град није анексирао уговор којим продужује рокове важности основног уговора.

3. Објекат у Дивљани је очуване инфраструктуре. У периоду 2016.-2018. година **укупно инвестиционо улагање је 29.383.716,00 РСД** и реализовано је из донаторских средстава.

Градоначелник Града Ниша је на основу Молбе Установе „Дивљана “ од 16.12.2016.године, дао Сагласност дана 23.12.2016.године, за извођење радова на инвестоционо-техничком одржавању објеката који користи Установа у Општини Б.Паланка, село Дивљана, КП.бр.7805/1 КО Мокра, која је у јавној својини Града.

Радови су реализовани из донаторских средстава Европске комисије –хуманитарна помоћ и заштита грађана ради привременог прихвата и смештаја миграната у Републици Србији, на основу Закључка Владе Републике Србије 05 бр.019-9572/2016 од 11.10.2016.године, а у вези програма Право на азил у РС , као и Уговора између Града Ниша и Комесаријата за избеглице и миграције РС бр. 3150/2016 од 29.09.2016.године .

Меморандум о разумевању је потписан између Радне групе Владе РС, Комесаријата за избеглице и миграције РС, Данског савета за избеглице, Удржења самарићанских радника и Хаусинг центра бр.9-9/74, дана 14.10.2016.године.

Извршни партнер за реализацију пројектних активности је Дански савет за избеглице.

Општинска управа Б.Паланка – Одељење за урбанизам,грађевинарство, имовинско правне односе је донела Решење о одобрењу извођења радова на инвестиционом одржавању Дечијег одмаралишта, дана 16.01.2016.године.

Извођач радова на ревитализацији објекта за смештај миграната извршио СЗР „Водо-монт“ Крагујевац, вредност радова по Окончаној ситуацији износи **28.818.766,00 РСД**, са ПДВ-ом.

Установа није учествовала у избору извођача.

Град Ниш је прихватио учешће и суфинансирање Пројекта изградње ограде у Дечијем одмаралишту „Дивљана“ одобреним Одлуком Комесара број 36-19/7 од 12.10.2017. године, а на основу Јавног позива јединицама локалне самоуправе у Републици Србији објављеног 21.09.2017. године.Носилац пројекта је Град Ниш, а локални партнер на пројекту је Установа Дечије одмаралиште „Дивљана“.Укупна вредност пројекта је до **564.950,00 РСД,** од чега Комесаријат за избеглице и миграције пројекат финансира са износом од 499.950,00 РСД, а Град Ниш пројекат суфинансира до износа од 65.000,00 РСД.

Реализација је у току, потписан је уговор са извођаачем радова.

4. На основу члана 54. Статута Града Ниша („Службени лист Града Ниша“, број 88/08 и 143/16), Градоначелник Града Ниша донео је Решење број 4335/2018-01 од 14.11.2018. године, којим је образовао Радну групу за израду предлога консолидације Дечије установе „Дивљана“. Задатак Радне групе је преузимање радњи и то:

- утврђивање правног статуса установе и пружање стручне помоћи у изради потребне документације;

- утврђивање обима дуговања установе према повериоцима;

- утврђивање текућих трошкова пословања у циљу смањења истих;

- утврђивање начина финансирања рада Установе у наредном периоду;

- утврђивање надлежности у праћењу рада Установе;

- израда предлога консолидације са акционим планом и временским оквиром.

Радна група је Градоначелнику Града Ниша и Начелнику Градске управе Града Ниша 27.11.2018. године доставила Предлог Консолидације.

  **СЕКРЕТАР**

 **МИРЈАНА ПОПОВИЋ**